שלום וברכה, לאחרונה גיליתי דבר נורא. הלכתי לסופר, חיפשתי את בקבוק 500 המ"ל שוקו של יטבתה בו כה חשקתי. אך כאשר הגעתי למקרר מוצרי החלב, הלסת שלי נפלה - בקבוק השוקו האהוב ברחבי הארץ חסר! לאחר חיפושים במספר סופרים ברחבי הארץ הגעתי למסקנה הנוראית מכל, בקבוק השוקו נעדר. דיברתי עם חברת יטבתה בפייסבוק לגבי הנושא, והם אישרו את חששותיי, הופסק הייצור של בקבוק השוקו הנחשק. מבחינתי שוקו חצי ליטר זאת הכמות האידאלית של שוקו. 330 מ"ל זאת כמות קטנה עבורי בעוד שליטר זה יותר מדי. אני מרגיש שאנשים רבים מסכימים איתי בנושא ואישית אני מרגיש שחזרתו של המוצר האהוב תהווה גורם המשפר את אורח החיים של אלפים. לכן אני מפציר בכם לחתום על עצומה זו ולהראות ליטבתה שאנחנו לא נשתוק! תודה רבה, רועי, מעריץ יטבתה מספר 1.